钦定古今图书集成/历象汇编/庶征典/第035卷 > 秦
## 钦定古今图书集成/历象汇编/庶征典/第035卷 > 秦

### 始皇七年彗星见

按《史记秦本纪》：“七年，彗星先出东方，见北方，五月见
西方。将军𪉑死，以攻龙孤庆都，还兵攻汲。彗星复见
西方。十六日，夏太后死。”

九年，彗星见。

按《史记秦本纪》：“九年，彗星见或竟天，见西方，又见北
方，从斗以南八十日。”　按《六国表》，九年，彗星见竟天，
嫪毐为乱。迁其舍人于蜀，彗星复见。

十三年正月，彗星见东方。

按：《史记秦本纪》云云。